Αίτηση ενδιαφερόμενου για κατ' εξαίρεση ξενάγηση
Κατάθεση από τον αιτούντα (δια ζώσης ή ταχυδρομικά)
Η διαδικασία αφορά στην Χορήγηση Κατ Εξαίρεση Αδειών Ξενάγησης. Σε περίπτωση έλλειψης ξεναγού σε συγκεκριμένη γλώσσα, η ξενάγηση από διπλωματούχο ξεναγό πραγματοποιείται με τη συνδρομή διερμηνέα που γνωρίζει τη γλώσσα των επισκεπτών. Σε περίπτωση που δεν υπάρχει ούτε αυτή η δυνατότητα, ο Γενικός Γραμματέας Τουρισμού μπορεί, ύστερα από αίτηση ενδιαφερομένου, να χορηγεί ειδική, κατ’ εξαίρεση άδεια ξενάγησης σε άτομα, τα οποία δεν πληρούν τις προϋποθέσεις για την άσκηση του επαγγέλματος του ξεναγού, αλλά έχουν άριστη γνώση (επίπεδο Γ2) της γλώσσας για την οποία παρατηρείται έλλειψη ξεναγού και είναι κάτοχοι Πιστοποιητικού Ελληνομάθειας (επιπέδου Β2). Η διαδικασία απευθύνεται σε πολίτες.
Αποδεικτικό τίτλου άριστης γνώσης ξένης γλώσσας (και συγκεκριμένα της γλώσσας που αιτείται να ξεναγήσει κατ' εξαίρεση).
Πτυχίο Τμήματος Αρχαιολογίας, Ιστορίας, Ιστορίας και Αρχαιολογίας, Ιστορίας, Αρχαιολογίας και Διαχείρισης Πολιτισμικών Αγαθών και Ιστορίας και Εθνολογίας, πανεπιστημίων της ημεδαπής ή αναγνωρισμένων αντίστοιχων τμημάτων της αλλοδαπής.
Έκδοση Απόφασης για τη Χορήγηση Κατ Εξαίρεση Αδειών Ξενάγησης
Σε εξαίρεση των οριζομένων στα άρθρα 2 και 3, δικαίωμα ξενάγησης χωρίς αμοιβή σε αρχαιολογικούς χώρους, μουσεία και χώρους που είχε αναπτυχθεί ή αναπτύσσεται επιστημονική και ανασκαφική δραστηριότητα, έχουν καθηγητές ανώτατων σχολών ιστορίας και αρχαιολογίας, διευθυντές και καθηγητές ημεδαπών και αλλοδαπών σχολών αρχαιολογίας στην Ελλάδα για ξεναγήσεις εκπαιδευτικού περιεχομένου.
Άρθρο 47 Η παρ. 2 του άρθρου 11 του ν. 710/1977 (Α΄ 283), όπως το άρθρο αυτό αντικαταστάθηκε με την περίπτωση 6 της υποπαραγράφου ΙΔ.1. της παρ. ΙΔ΄ του άρθρου πρώτου του ν. 4093/2012, αντικαθίσταται ως εξής: «2.α) Σε περίπτωση έλλειψης ξεναγού που μπορεί να ξεναγήσει σε ορισμένη γλώσσα, η ξενάγηση από διπλωματούχο ξεναγό πραγματοποιείται με τη συνδρομή διερμηνέα που γνωρίζει τη γλώσσα των επισκεπτών. β) Σε περίπτωση έλλειψης ξεναγού που μπορεί να ξεναγήσει σε ορισμένη γλώσσα και εφόσον δεν υπάρχει δυνατότητα ξενάγησης με τη συνδρομή διερμηνέα σύμφωνα με την περίπτωση α΄, ο Γενικός Γραμματέας Τουρισμού μπορεί, ύστερα από αίτηση του ενδιαφερομένου, να χορηγεί ειδική κατ’ εξαίρεση άδεια ξενάγησης σε άτομα, τα οποία δεν πληρούν τις προϋποθέσεις για την άσκηση του επαγγέλματος του ξεναγού, σύμφωνα με το άρθρο 3, αλλά έχουν αποδεδειγμένα άριστη γνώση (επίπεδο Γ2) της γλώσσας για την οποία παρατηρείται έλλειψη ξεναγού και είναι κάτοχοι Πιστοποιητικού Ελληνομάθειας (επιπέδου Β2). Οι ανωτέρω πρέπει να είναι απόφοιτοι Τμημάτων Αρχαιολογίας, Ιστορίας, Ιστορίας και Αρχαιολογίας, Ιστορίας, Αρχαιολογίας και Διαχείρισης Πολιτισμικών Αγαθών και Ιστορίας και Εθνολογίας, πανεπιστημίων της ημεδαπής ή αναγνωρισμένων αντίστοιχων τμημάτων της αλλοδαπής. Η αρμόδια υπηρεσία μπορεί να ζητεί τη γνώμη της Πανελλήνιας Ομοσπονδίας Ξεναγών (ΠΟΞΕΝ), η οποία οφείλει να απαντήσει μέσα σε δέκα (10) ημέρες από την παραλαβή του σχετικού αιτήματος. Στην άδεια αναγράφεται η διάρκεια ισχύος της, η οποία δεν μπορεί να υπερβαίνει το ένα (1) έτος, καθώς και ο τόπος, όπου θα διεξαχθούν οι ξεναγήσεις.».
Ο αρμόδιος υπάλληλος του Τμήματος Ξεναγών ελέγχει τα υποβληθέντα δικαιολογητικά (εάν πληρούνται οι προϋποθέσεις εκ του νόμου).
Η αρμόδια υπηρεσία μπορεί να ζητεί τη γνώμη της Πανελλήνιας Ομοσπονδίας Ξεναγών (ΠΟΞΕΝ), η οποία οφείλει να απαντήσει μέσα σε δέκα (10) ημέρες από την παραλαβή του σχετικού αιτήματος.
Εφόσον η ΠΟΞΕΝ (Πανελλήνια Ομοσπονδία Ξεναγών) απαντήσει θετικά και συντρέχουν οι νόμιμες προϋποθέσεις εκδίδεται από το αρμόδιο Τμήμα ξεναγών η σχετική βεβαίωση της κατ΄ εξαίρεση ξενάγησης.
Η βεβαίωση επέκτασης της άδειας υπογράφεται ψηφιακά από την διοικητική ιεραρχία του Υπουργείου.
Ο/Η αιτών/ -ούσα παραλαμβάνει αυτοπροσώπως την εκδοθείσα άδεια ή μπορεί να επιλέξει να του/της αποσταλεί με συστημένη αλληλογραφία, με χρέωση του/της ιδίου/ίας.
Ο χρόνος διεκπεραίωσης στο Τμήμα Ξεναγών διαφοροποιείται ανάλογα με το φόρτο εργασίας, συνήθως δεν υπερβαίνει όμως τη μία εβδομάδα.
Υποβολή αίτησης του ενδιαφερόμενου στο Τμήμα Γραμματείας & Ενημέρωσης του Πολίτη του Υπουργείου Τουρισμού και στη συνέχεια διαβίβαση στην Δ/νση Τουριστικής Εκπαίδευσης & Κατάρτισης
Χρέωση στο Τμήμα Ξεναγών της Δ/νσης Τουριστικής Εκπαίδευσης και Κατάρτισης και χρέωση σε υπάλληλο του Τμήματος
Επικοινωνία με την Πανελλήνια Ομοσπονδία Ξεναγών (ΠΟΞΕΝ).
Έκδοση βεβαίωσης κατ' εξαίρεση άδειας ξενάγησης.
Ηλεκτρονική διακίνηση του εγγράφου προκειμένου να υπογραφεί από τον Προϊστάμενο του Τμήματος Ξεναγών, τον Προϊστάμενο της Δ/νσης Τουριστικής Εκπαίδευσης και Κατάρτισης και τον Προϊστάμενο της αρμόδιας Γεν. Δ/νσης.
Αποστολή στο αρμόδιο Τμήμα Γραμματείας για την πρωτοκόλληση και διεκπεραίωση της σχετικής βεβαίωσης επέκτασης της άδειας κατ΄ εξαίρεση ξενάγησης.
Αποστολή της βεβαίωσης επέκτασης της άδειας κατ΄ εξαίρεσης ξενάγησης στον ενδιαφερόμενο ταχυδρομικά ή ειδοποίησή του προκειμένου να την παραλάβει αυτοπροσώπως, εφόσον το επιθυμεί.
Ιστοσελίδα Πανελλήνιας Ομοσπονδίας Ξεναγών